CELEX: C2004/262/71
Language: hu
Date: 2004-10-23 00:00:00
Title: T-294/04. sz. ügy: Az Internationaler Hilfsfonds e.V. által az Európai Közösségek Bizottsága ellen 2004. július 23-án benyújtott kereset

23.10.2004   
            
            
               HU
            
            
               Az Európai Unió Hivatalos Lapja
            
            
               C 262/37
            
         Az Internationaler Hilfsfonds e.V. által az Európai Közösségek Bizottsága ellen 2004. július 23-án benyújtott kereset
   (T-294/04. sz. ügy)
   (2004/C 262/71)
   Az eljárás nyelve: német
   Az Internationaler Hilfsfonds e.V., székhely: Rosbach (Németország), képviseli: H. Kaltenecker ügyvéd, 2004. július 23-án keresetet nyújtott be az Európai Közösségek Elsőfokú Bíróságához az Európai Közösségek Bizottsága ellen.
   A felperes keresetében azt kéri, hogy az Elsőfokú Bíróság:
   
               —
            
            
               kötelezze a Bizottságot – a Bizottság tisztviselőjének hivatali kötelezettségét megszegő magatartása okán elszenvedett anyagi kár miatt – 54 037,00 euró megfizetésére, valamint az eljárás és a felperes költségeinek viselésére.
            
         Jogalapok és fontosabb érvek:
   A felperes német nem-kormányzati szervezet és humanitárius területen tevékenykedik.
   A felperes előadja, hogy az Elsőfokú Bíróság a T-321/01. sz. ügyben (1) a felperes két társfinanszírozási kérelmének elutasítása miatt a Bizottság magatartását hibásnak ismerte el, és a Bizottság vonatkozó határozatát megsemmisítette. A felperes úgy érvel, hogy az európai ombudsman előtti pert megelőző eljárásokban jelentős költségei keletkeztek, amelyek megtéríthetőségét az Elsőfokú Bíróság az eljárási szabályzat alapján a T-321/01. sz. eljárásban nem ismerte el. A felperes számára így nem marad más út, mint hogy keresetet indítson a Bizottság ellen a Bizottság szerződésen kívüli felelőssége miatt az EK 288. cikk második bekezdése alapján.
   
      (1)  A T-321/01. sz. Internationaler Hilfsfonds kontra Bizottság ügyben 2003. szeptember 18-án hozott ítélet (az EBHT-ben még nem tették közzé).